CELEX: C2006/294/118
Language: et
Date: 2006-12-02 00:00:00
Title: Kohtuasi T-274/06: 6. oktoobril 2006 esitatud hagi — Estaser El Mareny versus komisjon

2.12.2006   
            
            
               ET
            
            
               Euroopa Liidu Teataja
            
            
               C 294/58
            
         6. oktoobril 2006 esitatud hagi — Estaser El Mareny versus komisjon
   (Kohtuasi T-274/06)
   (2006/C 294/118)
   Kohtumenetluse keel: hispaania
   Pooled
   
      Hageja: Estaser El Mareny, S.L. (Valencia, Hispaania) (esindajad: advokaadid A. Hernández Pardo ja S. Beltrán Ruiz ning L. Ruiz Ezquerra)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 12. aprilli 2006. aasta otsus EÜ asutamislepingu artikli 81 kohaldamise menetluse kohta, juhtum COMP/B-1/38.348 Repsol CPP;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Käesolev hagi on esitatud komisjoni 12. aprilli 2006. aasta otsuse pele, millega kostja institutsioon nõustub REPSOL CPP esitatud ettepanekuga vastavalt nõukogu 16. detsembri 2002. aasta määruse (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (1), artikli 9 lõikele 1.
   See otsus võeti vastu menetluses, mis algatati REPSOL CPP esitatud taotluse alusel väljastada sekkumatustõend või — selle väljastamata jätmisel — kohaldada üksikerandit seoses kokkulepete ja/või lepingunäidistega, mille alusel hageja korraldab Hispaanias teenindusjaamades mootorsõidukite mootorikütuse turustamist.
   Ettepanekus, millega komisjon nõustus, võttis REPSOL CPP muuhulgas kohustuse suurendada teenindusjaamade arvu, kes võiksid igal aastal tarnijat vahetada; selle nimel kohustub ta pakkuma kasutusvalduse või hoonestusõigusega koormatud teenindusjaamade omanikele/käitajatele võimalust osta tagasi kasutusvalduse või hoonestusõiguse asjaõigus, ehkki viimased peavad selleks vastama teatud tingimustele.
   Oma väidete toetuseks viitab hageja — REPSO CPP-ga tarnelepingu sõlminud teenindusjaama omanik-käitaja — järgmist:
   
               a)
            
            
               REPSOL CPP ja teenindusjaamade vahelised lepingud rikkusid ja rikuvad konkurentsikeelu kokkuleppele ühenduse õigusnormidega kehtestatud ajalisi piire. Tegelikult tegi komisjon enne REPSOL CPP poolset ettepaneku esitamist ettevalmistusi sellise otsuse võtmiseks, millega tuvastatakse rikkumine ja kohustatakse seda lõpetama.
            
         
               b)
            
            
               Seetõttu tuleb kõnealused lepingud lugeda kehtetuks vastavalt EÜ asutamislepingu artikli 81 lõikele 2.
            
         
               c)
            
            
               Komisjon ei saa väita, et nimetatud lepingud muutuvad kehtivaks kohustuste võtmise menetluse abil, kui rikkujale ei panda kohustust lõpetada koheselt konkurentsi piirav tegevus, vaid ainult kohustus anda võimalus ennetähtaegseks tagasiostmiseks. Teiselt poolt, ehkki konkurentsiõiguse normide rikkumise põhjustas konkurentsikeelu kokkuleppe ülemäärane kestus, peab käitaja oma õiguse tagasi ostmiseks maksma tasu, mis on arvutatud muuhulgas asjaõiguse kestuse lõpuni jäänud aastate alusel.
            
         Lõpetuseks viitab hageja põhimõtte rikkumisele, mille kohaselt õigussubjekt ei tohi saada kasu oma õigusvastastest tegudest ega õiglase aluseta rikastuda.
   
      (1)  EÜT L 1, 4.1.2003, lk 1; ELT eriväljaanne 08/02, lk 205.